Nedeľa, 29. január 2023
Malá oblačnosť -3,6 °C
Mimoriadne správy
- Prevody peňazí z Ruska do zahraničia minulý rok stúpli o 300 až 500 percent
- Pápež František zdôraznil, že homosexualita nie je zločin a svoje predošlé vyjadrenie objasnil
- Rusko sa pri novej ofenzíve pravdepodobne zameria na Luhanskú oblasť
- Západ dosiaľ Kyjevu sľúbil 321 ťažkých tankov, Ukrajinci sa pripravujú na možnú jarnú ruskú ofenzívu
- Belgicko dodá Ukrajine zbrane a vojenskú techniku v hodnote 92 miliónov eur, chýbať nebude ani humanitárna pomoc
Mexiko chce pomôcť a navrhuje, aby mierové rokovania medzi Ruskom a Ukrajinou viedli India s Vatikánom
Webnoviny 23. september 2022 35
23.9.2022 (Webnoviny.sk) - Mexiko navrhlo, aby India a Vatikán viedli dialóg podporovaný Organizáciou Spojených národov (OSN) v snahe dospieť k mierovej dohode medzi Ruskom a Ukrajinou. Minister zahraničia Marcelo Ebrard v OSN vyhlásil, že "nemožno zatvoriť dvere politickému dialógu a diplomatickému vyjednávaniu", pretože súčasné medzinárodné napätie sa nedá vyriešiť silou.
Mexiko podľa jeho slov urobí čokoľvek bude potrebné, aby zorganizovalo rokovania, ale je toho názoru, že OSN a ďalší aktéri by ich mali viesť.
Úsilie Mexika o sprostredkovanie rokovaní sa ešte pred jeho formálnym oznámením stretlo s kritikou zo strany Ukrajiny. Poradca ukrajinského prezidenta Mychajlo Podoľak minulý týždeň obvinil mexického prezidenta Manuela Lópeza Obradora z toho, že predložil ruský plán a využil vojnu pre svoje vlastné vzťahy s verejnosťou.
"Máte v pláne udržať milióny ľudí pod okupáciou, zvýšiť počet masových hrobov a poskytnúť Rusku čas na obnovenie zásob pred ďalšou ofenzívou?" vyjadril sa Podoľak.
Mexiko odsúdilo ruskú inváziu na Ukrajine, ale tiež tvrdí, že sankcie proti Moskve a dodávanie zbraní Ukrajine konflikt len zhoršujú.
Viac k témam: Mierové rokovania, rusko-ukrajinský konflikt
Zdroj: Webnoviny.sk - Mexiko chce pomôcť a navrhuje, aby mierové rokovania medzi Ruskom a Ukrajinou viedli India s Vatikánom © SITA Všetky práva vyhradené.
Populárne články
Copyright © SITA Slovenská tlačová agentúra a.s. Všetky práva vyhradené. SITA Slovenská tlačová agentúra a. s. si vyhradzuje právo udeľovať súhlas na rozmnožovanie, šírenie a na verejný prenos tohto článku a jeho častí.